На основу члана 99. Закона о планирању и изградњи („Службени гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 - др. закон, 9/20, 52/21 и 62/23), члана 49. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Службени гласник града Врања“, бр. 6/16, 43/16 и 28/17), члана 86. став 4. у вези са чланом 32. Закона о локалној самоуправи („Службени гласник РС“ 129/07 и 83/14 - др. закон, 101/16-др. закон, 47/18 и 111/21 – др. закон), члана 15. и 40. Статута општине Владичин Хан („Службени гласник града Врања“, бр. 4/19 и 28/22), Привремени орган општине Владичин Хан, на седници одржаној дана 01. децембра 2023. године, донео је

**ОДЛУКУ О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЛАДИЧИН ХАН**

**Члан 1**

Овом одлуком из јавне својине општине Владичин Хан отуђују се неизграђено грађевинско земљиште и то кп.бр. 887/1 укупне површине 5741 м2 уписана у лист непокретности бр. 118 КО Владичин Хан.

**Члан 2**

 Непокретност из члана 1. ове одлуке отуђују се из јавне својине општине Владичин Хан најповољнијем понуђачу Пантер шпед МБГ ДОО, Владичин Хан, Моше Пијаде 34, по цени за укупну површину предметне парцеле у износу од 7.788.674,45 динара.

**Члан 3**

Ближа права и обавезе између општине Владичин Хан и Пантер шпед МБГ ДОО, Владичин Хан, Моше Пијаде 34, регулисаће се Уговором о отуђењу грађевинског земљишта који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан Уговор о отуђењу грађевинског земљишта потписаће председник или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-148/2/23-I**

Дана: 01. децембра 2023. године

 **Председник Привременог органа,**

 **Горан Младеновић**